**ОТЧЕТ ЗА ДЕЙНОСТТА НА**

**НЧ „ПРОСВЕТА – 1927 г.”с.ЧИФЛИК**

**1. ОТЧЕТ ЗА КУЛТУРНАТА ДЕЙНОСТ**

На 21 януари 2022г.читалището съвместно с пенсионерски клуб проведохме Бабин ден.Посетихме най-възрастната баба в селото, закичихме я със здравец ,след което празника продължи в клуба на пенсионера ,където изпълнихме ритуала „бабуване” с участието на жени от пенсионерския клуб.Празника премина с веселия.

На 19 февруари беше отбелязана годишнина от обесването на Апостола –Васил Левски.

На 3 март беше отбелязан националния празник на България с поднасяне на цветя на паметниците на загиналите в Освободителната война.

На 6 март проведохме празника Сирни заговезни- ден за прошка.Както всяка година беше запален голям ритуален огън, с децата проведохме игри ,характерни за празника,всички присъстващи опитаха от традиционната баница със сирене , която присъства задължително на трапезата на този ден.

На 12 март за Тодоров ден направихме Ялова сватба .Тази година решихме да изместим събитието на центъра на селото.Присъстваше духова музика.Празника беше атракция за жителите и гости на селото.

На 16 април членове от ръководството на читалището взеха участие във фестивал на МИГ с приготвяне на чифлишки барабойници.

На 21 април , с децата в читалището направихме работилница за боядисване на Великденски яйца.

На 9 май отбелязахме деня на победата с поднасяне на венци и цветя на паметните плочи на фронтоваците от Чифлик.

На 24 май – празник на читалището ,проведохме тържество . Бяха поканени всички членове на читалището.

На 10 и 11 юни проведохме Каблешкови тържества. На 10 юни тържеството започна със заупокойна молитва от отец Войден , участие на мъжоретен състав и духова музика , за тържествената част имаше и заря. В програмата взеха участие и танцов състав „Ха наздраве”. На 11 юни ,както през миналите години се състоя възстановка на събитията преди 146 години на Рогачева река.

На 24 юни проведохме Еньов ден.В празника тази година взеха участие и млади момичета от селото. Направихме чай от ароматни билки за всички присъстващи на празника.

На 12 юли на местността „Калчево” проведохме Петров ден.Както всяка година на празника приготвихме „Бял мъж”,на трапезата присъстваше и петровско пиле,и за поредна година дарител на читалището Добромир Пенчев даде агне ,което приготвихме на чеверме.Празника премина с много веселия.

30 юли е най- очаквания ден за малчуганите от селото и тези, които са на гости при баба и дядо за лятото.Летния детски празник започна с рисунка на асфалт, бяхме поканили аниматора от Плевен Архи ,който в продължение на 3 часа забавляваше децата.Празника продължи до късно след обяд,а у децата останаха незабравими спомени за лятната ваканция.

На 20 август за втори път поради големия интерес на деца и родители , поканихме възпитаничката на СХУПИ Троян – Косара Моник,която демонстрира на децата керамични умения и всяко детенце седна на колелото да опита ,да направи фигурка за спомен на керамичното колело .

На 23 и 24 септември взехме участие във фестивала на сливата в гр. Троян .Първия ден участвахме в дефилето, а втория ден приготвихме качамак за гостите на Троян.

На 1 октомври проведохме десето издание на празника на картофа.

За художествената част от празника бяхме поканили представителна група за академичен фолклор и ансамбъл към национален студентски дом на културата гр. София,Валентина Добрева –изпълнителка на родопски песни ,възпитаничката на гр. Котел Елизабета Божкова.Както всяка година имаше кулинарна изложба.На празника присъстваше и вкусната арабаджийска картофена чорба и барабойници ,които всички гости на празника опитаха.

На 1 ноември отбелязахме деня на будителя.

На 27 декември се състоя Коледно – Новогодишно тържество,Дядо Коледа раздаде на малчуганите много подаръци ,бяхме приготвили Коледна трапеза и Новогодишна томбола .

Това бяха събитията от културния живот на селото през изминалата 2022 г.

**2. ОТЧЕТ ЗА БИБЛИОТЕЧНАТА ДЕЙНОСТ**

В началото на 2022 г.библиотеката е започнала работа с наличност 7642 броя книги.През годината от дарение са постъпили 102 броя книги.Отчислени книги за 2022 г. няма.Регистрирани читатели по картон 33,от тях 13 деца и 20 възрастни.

През 2022 г. е имало 58 посещения на читатели.Раздадени са 253 книги.

Библиотечния фонд към 31 .01.2022 г. е 7742 броя книги.

**3.ДРУГИ ДЕЙНОСТИ**

През 2022 г кандидатствахме по два проекта – по обществен форум, който беше реализиран и бяха изградени паркови съоръжения на стойност 2320 лв.и проект „Българските библиотеки съвременни центрове за четене и информираност”,който тази година не беше одобрен от министерство на културата.